Aktrise weer swanger – op 54!Brigitte Nielsen (Foto: Instagram) Die aktrise Brigitte Nielsen het op Instagram aangekondig dat sy, in die ouderdom van 54, swanger is met haar vyfde kind. Die aktrise, bekend vir haar rol in Rocky IV, het twee foto’s op Instagram gelaai om met haar babamagie te spog. Nielsen is ook bekend vir haar rolle in flieks soos Red Sonja en Beverly Hills Cop II. Sy was ook ŉ model vir bekende ontwerpers soos Giorgio Armani, Gianni Versace en Gianfranco Ferré. Nielsen is getroud met die 39-jarige Mattia Dessi, ŉ vervaardiger. Sy was al vyf keer vantevore getroud en het vier seuns, aldus People Magazine. Haar seuns is 23, 25, 28 en 34 jaar oud. “Family getting larger #me #family #brigittenielsen #babybump,” het sy op Instagram geskryf.